Petisie begin om SAUK te bevry | Die Vryburger
Petisie begin om SAUK te bevry
June 28, 2016 - Nuus - 2 comments
'n Petisie is aanlyn begin met die oproep, "bevry die SAUK van sensuur en politieke inmenging".
Op die petisie word die openbare uitsaaier se verantwoordelikhede na aanleiding van die SAUK se eie mandaat uiteengesit.
Hierna word 'n stel eise gestel , waarvan een is dat die SAUK aan sy eie mandaat moet voldoen. Nog een is dat die geboelie, intimidasie en suiweringsveldtog teen joernaliste gestaak moet word.
En dan die mededeling omtrent 'n beloning van R100 000 aan enigiemand wat inligting verskaf oor iemand wat inligting van die SAUK 'gelek' het. Hierdie praktyk van "spioen vs spioen" moet onmiddellik gestaak word, word in die petisie geëis.
Senior bestuurders en joernaliste van die SAUK het ondertussen gedreig om te staak indien daar nie 'n vergadering met die bedryfshoof, Hlaudi Motsoeneng en die raad gehou word ná die bedanking van die waarnemende groepshoof, Jimi Matthews nie.
Die personeel het aangedui dat hulle werk toe sal gaan, maar nie nuus sal produseer nie indien die vergadering glad nie plaasvind nie.
Groot ongelukkigheid heers by die uitsaaier oor Motsoeneng wat "heers soos 'n diktator" volgens joernaliste wat verkies het om anoniem te bly.
Drie senior joernaliste is verlede week geskors by die uitsaaier, waarna drie ander senior personeellede oor die naweek 'n dringende brief aan Motsoeneng gerig het. Matthews het sy bedanking kort daarna aangekondig.
Foto – Een van die geskorste senior joernaliste, Foeta Krige op Facebook
2 thoughts on "Petisie begin om SAUK te bevry"
Johann Wessels June 29, 2016 at 1:38 pm
Man jaag mr Motsoeneng die see in.
Die man verdien nie die pos wat hy beklee nie, hy uiteraard onbevoeg en onnosel…!
Louw Andre June 29, 2016 at 11:36 pm
By wyse van sensuur toegepas teen al die wrede moorde en korrupsie is u die SAUK medepligtig tot die moorde en korrupsie met u ongesonde naby verhouding met die regering wat deurspek is van korupsie.Die weerhouding van bewuswording van al die wrede moorde en korrupsie aan die publiek en die openbare gemeenskap is 'n gruwelike nalatigheid deur u aan al die belastingbetalers in die land . Julle behoort ontbind te word en verdien nie die ondersteuning van die publiek nie. Indien julle nar van 'n CEO nie die terme van sensuur verstaan nie behoort hy onmiddelik te bedank en liewers sy skolastiese opleiding op te skerp.